**Zápisnica**

**z 1.zasadnutia Obecného zastupiteľstva konaného dňa 17.februára 2016 o 18:00 hod. na Obecnom úrade v Dolnom Kalníku**

**Prítomní**: podľa prezenčnej listiny

**Program:**

1. Záhájenie,prezentácia, schválenie programu OZ a určenie zapisovateľa a overovateľov zápisnice

2. Prerokovanie návrhu zmluvy p. Mullera s obcou – IBV Farské

3. Prerokovanie Ing. Petra Ďuríka o odkúpenie obecného pozemku

4. Rôzne

7. Záver

**Bod 1**

Starostka obce zahájila zasadnutie obecného zastupiteľstva, privítala prítomných. OZ jednohlasne schválilo program zasadnutia a ako zapisovateľa určilo Ing. Ivanu Kostrábovú , za overovateľov zápisnice určilo Ing. Sedmáka a p. Huntatu.

**Hlasovanie**: - prítomnosť - 4 poslancov – 80 %

 - hlasovanie - **ZA** : 4 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **1 /2016 zo dňa 17.2.2016**

* **schvaľuje** program OZ, zapisovateľa a overovateľov zápisnice.

**Bod 2**

Starostka obce privítala p. Mullera, ktorý predložil poslancom návrh nájomnej zmluvy (vypracovanú jeho právničkou), potrebnú k vysporiadaniu vlastníckych vzťahov k prístupovej ceste IBV Farské, ktorá je súčasťou k stavebnému konaniu k vybudovaniu vodovodnej a kanalizačnej prípojky v danej lokalite. Keďže zmluva sa javila poslancom neúplná, predniesli návrh osloviť nestranného právnika k poradenstvu. Starostka obce sa zaviazala, že vyhľadá právnika, ktorý má skúsenosť so samosprávou a územnými plánmi, ktorý by nám vypracoval potrebnú zmluvu.

 **Bod 3**

V obci Dolný Kalník v časti Kliny je nevyužitý obecný pozemok na parc. č. 315/63 o výmere 289 m2. Starostka obce navrhla poslancom zámer vybudovať na danej parcele ihrisko pre deti. Pri miestnej obhliadke vyslovil Ing. Peter Ďurík záujem parcelu odkúpiť, pretože s touto parcelou susedí jeho pozemok a rodinný dom a neželá si mať v tesnej blízkosti detské ihrisko kvôli hluku.

OZ sa dohodlo, že v danej lokalite preveria záujem občanov o detské ihrisko a podľa toho sa rozhodnú.

**Bod 4 Rôzne**

**Bod 6 Diskusia**

**Bod 7 Záver**

Starostka obce poďakovala poslancom za účasť.

V Dolnom Kalníku dňa 17.2.2016

Zapísal: Ing. Ivana Kostrábová

Overil: Ing. Pavol Sedmák

 p. Pavol Huntata